CELEX: 62007CA0027
Language: el
Date: 2008-04-03 00:00:00
Title: Υπόθεση C-27/07: Απόφαση του Δικαστηρίου (τέταρτο τμήμα) της 3ης Απριλίου 2008 [αίτηση του Conseil d'État (Γαλλία) για την έκδοση προδικαστικής αποφάσεως] — Banque Fédérative du Crédit Mutuel κατά Ministre de l'Économie, des Finances et de l'Industrie (Φόρος εταιριών — Οδηγία 90/435/ΕΟΚ — Φορολογητέο κέρδος της μητρικής εταιρίας — Μη έκπτωση των εξόδων και επιβαρύνσεων που σχετίζονται με τη συμμετοχή στη θυγατρική εταιρία — Κατ' αποκοπή καθορισμός του ποσού των εξόδων αυτών — Ανώτατο όριο5 % των κερδών που διανέμει η θυγατρική εταιρία — Συνυπολογισμός των πιστώσεων φόρου)

24.5.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 128/13
            
         Απόφαση του Δικαστηρίου (τέταρτο τμήμα) της 3ης Απριλίου 2008 [αίτηση του Conseil d'État (Γαλλία) για την έκδοση προδικαστικής αποφάσεως] — Banque Fédérative du Crédit Mutuel κατά Ministre de l'Économie, des Finances et de l'Industrie
   (Υπόθεση C-27/07) (1)
   
   (Φόρος εταιριών - Οδηγία 90/435/ΕΟΚ - Φορολογητέο κέρδος της μητρικής εταιρίας - Μη έκπτωση των εξόδων και επιβαρύνσεων που σχετίζονται με τη συμμετοχή στη θυγατρική εταιρία - Κατ' αποκοπή καθορισμός του ποσού των εξόδων αυτών - Ανώτατο όριο5 % των κερδών που διανέμει η θυγατρική εταιρία - Συνυπολογισμός των πιστώσεων φόρου)
   (2008/C 128/20)
   Γλώσσα διαδικασίας: η γαλλική
   Αιτούν δικαστήριο
   Conseil d'État
   Διάδικοι στην υπόθεση της κύριας δίκης
   Banque Fédérative du Crédit Mutuel
   κατά
   Ministre de l'Économie, des Finances et de l'Industrie
   Αντικείμενο της υποθέσεως
   Αίτηση για την έκδοση προδικαστικής αποφάσεως — Conseil d'Etat — Ερμηνεία των άρθρων 4, 5 και 7 της οδηγίας 90/435/ΕΟΚ του Συμβουλίου, σχετικά με το κοινό φορολογικό καθεστώς το οποίο ισχύει για τις μητρικές και τις θυγατρικές εταιρίες διαφορετικών κρατών μελών (ΕΕ L 225, σ. 6) — Επανενσωμάτωση στο φορολογητέο κέρδος μιας μητρικής εταιρίας ενός κατ' αποκοπήν τμήματος εξόδων και επιβαρύνσεων ίσου προς το 5 % του προϊόντος των συμμετοχών της σε θυγατρική, συμπεριλαμβανομένων πιστώσεων φόρου — Συμβατότητα αυτής της επανενσωματώσεως με το προβλεπόμενο στο άρθρο 4 της οδηγίας όριο — Ανάγκη ενός στο ακέραιο συνυπολογισμού της πιστώσεως φόρου στον οφειλόμενο από τη μητρική εταιρία φόρο
   Διατακτικό της αποφάσεως
   Ο όρος «κέρδη που διανέμει η θυγατρική εταιρία» κατά την έννοια του άρθρου 4, παράγραφος 2, τελευταία περίοδος, της οδηγίας 90/435/ΕΟΚ του Συμβουλίου, της 23ης Ιουλίου 1990, σχετικά με το κοινό φορολογικό καθεστώς το οποίο ισχύει για τις μητρικές και τις θυγατρικές εταιρείες διαφορετικών κρατών μελών, έχει την έννοια ότι δεν απαγορεύει ρύθμιση κράτους μέλους που συνυπολογίζει στα εν λόγω κέρδη τις πιστώσεις φόρου που χορηγούνται με σκοπό να αντισταθμίσουν την παρακράτηση στην πηγή που διενεργήθηκε από το κράτος μέλος της θυγατρικής στο πρόσωπο της μητρικής εταιρίας.
   
      (1)  ΕΕ C 82 της 14.4.2007.